TU พุ่งกว่า 3% ลุ้นวิ่งเป้า 20 บ. โบรกฯ ชี้รับผลดีสหรัฐ-ยุโรปทยอยเปิดประเทศ
TU วิ่งกว่า 3% ลุ้นวิ่งเป้า 20 บ. โบรกฯ ชี้รับผลดีสหรัฐ-ยุโรปทยอยเปิดประเทศ หลังสถานการณ์โควิด-19 เริ่มคลี่คลาย
TU วิ่งกว่า 3% ลุ้นวิ่งเป้า 20 บ. โบรกฯ ชี้รับผลดีสหรัฐ-ยุโรปทยอยเปิดประเทศ หลังสถานการณ์โควิด-19 เริ่มคลี่คลาย
22 มิ.ย. 2564

ผู้สื่อข่าวรายงานว่า ราคาหุ้น บริษัท ไทยยูเนี่ยน กรุ๊ป จำกัด (มหาชน) หรือ TU ล่าสุด ณ เวลา 15.15 น. อยู่ที่ 19.10 บาท บวก 0.60 บาท หรือ 3.24% สูงสุดที่ 19.20 บาท ต่ำสุดที่ 18.50 บาท ด้วยมูลค่าซื้อขาย 605.83 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ (17 มิ.ย.) ว่า มีมุมมองเป็นกลาง คงแนะนำ “Trading Buy” หุ้น TU ด้วยราคาเป้าหมาย 20 บาท มองว่าข้อมูลการระบาดโควิดที่ลดลงในสหรัฐ-อังกฤษ-ยุโรป เป็นผลบวกต่ออุตฯ ร้านอาหารและ ท่องเที่ยวในสหรัฐ-ยุโรป และน่าจะส่งผลบวกต่อ Red Lobster และสินค้ากลุ่มอาหารแช่แข็งของ TU
ส่วนประเด็นข่าวผู้บริโภคฟ้อง Red Lobster ว่าไม่ได้ใช้วัตถุดิบที่มีความยั่งยืนต่อธรรมชาติตามที่ระบุในเมนูน่าจะทำให้Red Lobster และ TU มีค่าใช้จ่ายทางกฎหมายเพิ่มขึ้น แต่ไม่กระทบปัจจัยพื้นฐานอย่างมีนัยสำคัญ จึงคงชอบ TU ใน Theme การเปิดประเทศของสหรัฐและยุโรป